ประกาศกระทรวงสาธารณสุขประกาศกระทรวงสาธารณสุขว่าด้วยหลักเกณฑ์วิธีการ และเงื่อนไขในการอนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกพ.ศ. ๒๕๕๗ โดยที่เป็นการสมควรกำหนดหลักเกณฑ์การอนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกให้เหมาะสมกับสถานการณ์ปัจจุบันจึงสมควรที่จะดำเนินการปรับปรุงแก้ไข เพื่อให้ความคุ้มครองประชาชนมากยิ่งขึ้นอาศัยอำนาจตามความในมาตรา ๗ และมาตรา ๓๑แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมาย รัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะ จึงออกประกาศไว้ ดังนี้ข้อ ๑ ให้ยกเลิก(๑) ประกาศกระทรวงสาธารณสุข เรื่องการอนุญาตให้บุคคลทำการประกอบโรคศิลปะโดยอาศัยศาสตร์ไคไรแพรคติก พ.ศ. ๒๕๔๙(๒) ประกาศกระทรวงสาธารณสุข เรื่อง หลักเกณฑ์ วิธีการและเงื่อนไขการต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกพ.ศ. ๒๕๕๓ข้อ ๒[๑] ประกาศฉบับนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ศาสตร์ไคไรแพรคติก หมายความว่าการกระทำต่อมนุษย์เกี่ยวกับการตรวจ การวินิจฉัย การบำบัดอาการและส่งเสริมสุขภาพของร่างกายเฉพาะในส่วนของกระดูกสันหลังและเนื้อเยื่อที่เกี่ยวข้องโดยไม่มีการใช้ยาหรือการผ่าตัดคณะกรรมการ หมายความว่าคณะกรรมการการประกอบโรคศิลปะคณะอนุกรรมการ หมายความว่าคณะอนุกรรมการพิจารณาการอนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกข้อ ๔ ให้คณะกรรมการมีอำนาจแต่งตั้งคณะอนุกรรมการเพื่อปฏิบัติการใด ๆ ตามประกาศนี้ข้อ ๕ บุคคลที่จะขอหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกต้องมีคุณสมบัติ ดังต่อไปนี้(๑) ต้องเป็นบุคคลที่มีคุณสมบัติและไม่มีลักษณะต้องห้าม ดังต่อไปนี้(ก) อายุไม่ต่ำกว่ายี่สิบปีบริบูรณ์(ข) ไม่เป็นผู้มีความประพฤติเสียหายซึ่งคณะกรรมการเห็นว่าจะนำมาซึ่งความเสื่อมเสียต่อการประกอบโรคศิลปะ(ค)ไม่เคยได้รับโทษจำคุกโดยคำพิพากษาถึงที่สุดในคดีที่คณะกรรมการเห็นว่าอาจจะนำมาซึ่งความเสื่อมเสียต่อการประกอบโรคศิลปะ(ง) ไม่เป็นผู้ติดยาเสพติดให้โทษ(จ) ไม่เป็นโรคที่คณะกรรมการประกาศกำหนดว่าไม่สมควรให้ประกอบโรคศิลปะ(ฉ) ไม่เป็นคนวิกลจริตหรือจิตฟั่นเฟือนไม่สมประกอบ(๒) เป็นบุคคลที่มีสัญชาติไทยหรือถ้าเป็นสัญชาติอื่นจะต้องได้รับอนุญาตให้อยู่ในประเทศไทยอย่างถูกต้องตามกฎหมายมาแล้วไม่น้อยกว่าสามปีติดต่อกัน(๓) เป็นบุคคลที่ได้รับปริญญาหรือประกาศนียบัตรเทียบเท่าปริญญาในสาขาไคโรแพรคติกจากสถาบันการศึกษาที่คณะกรรมการรับรองตามหลักเกณฑ์วิธีการ และเงื่อนไข ที่คณะกรรมการประกาศกำหนด(๔) เป็นบุคคลที่ผ่านการสอบความรู้จากคณะกรรมการตามหลักเกณฑ์ วิธีการและเงื่อนไขที่คณะกรรมการประกาศกำหนดข้อ ๖ บุคคลที่จะขอหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติก ให้ยื่นคำขออนุญาตตามแบบที่คณะกรรมการกำหนดโดยยื่นที่สำนักสถานพยาบาลและการประกอบโรคศิลปะ กรมสนับสนุนบริการสุขภาพกระทรวงสาธารณสุขเมื่อคณะกรรมการได้พิจารณาแล้ว เห็นว่าบุคคลที่ยื่นคำขอหนังสืออนุญาตฯมีคุณสมบัติครบถ้วนตามข้อ ๕ให้รัฐมนตรีโดยคำแนะนำของคณะกรรมการออกหนังสืออนุญาตให้ต่อไปหนังสืออนุญาตตามวรรคสองให้มีอายุสองปีนับแต่วันที่ออกหนังสืออนุญาตและสามารถต่ออายุหนังสืออนุญาตได้คราวละไม่เกินสองปีโดยต้องมีการศึกษาต่อเนื่องอย่างน้อยสิบสองชั่วโมงในเวลาสองปีตามอายุหนังสืออนุญาตซึ่งคณะกรรมการได้รับรองหลักสูตรการศึกษาดังกล่าวแล้วข้อ ๗ ให้บุคคลผู้ได้รับหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติก มีหน้าที่แจ้งวิธีการประกอบโรคศิลปะให้ผู้ป่วยทราบและให้ผู้ป่วยมีสิทธิในการเลือกวิธีการบำบัดโรคที่จะใช้กับตนข้อ ๘ ผู้ประสงค์จะขอต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกต้องมีคุณสมบัติดังนี้(๑) เป็นผู้ได้รับหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกและได้ทำการประกอบโรคศิลปะโดยอาศัยศาสตร์ไคโรแพรคติกในสถานพยาบาลของรัฐหรือสถานพยาบาลตามพระราชบัญญัติสถานพยาบาล พ.ศ. ๒๕๔๑เป็นเวลาไม่น้อยกว่าหกเดือน(๒)ไม่เคยถูกลงโทษพักใช้หรือเพิกถอนหนังสืออนุญาตหรือกระทำความผิดอันเป็นการฝ่าฝืนพระราชบัญญัติการประกอบโรคศิลปะพ.ศ. ๒๕๔๒ หรือพระราชบัญญัติที่เกี่ยวข้องข้อ ๙ นอกจากคุณสมบัติตามข้อ ๘ แล้วผู้ประสงค์จะขอต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกต้องมีคุณสมบัติข้อใดข้อหนึ่งภายในสองปีก่อนกำหนดวันขอต่ออายุหนังสืออนุญาตดังต่อไปนี้(๑)เข้าร่วมประชุมอบรมสัมมนาตามหลักสูตรองค์ความรู้เกี่ยวกับศาสตร์ไคโรแพรคติก ซึ่งจัดโดยกระทรวงสาธารณสุขหรือองค์กรอื่นที่คณะกรรมการรับรอง(๒) เขียนบทความทางวิชาการเกี่ยวกับศาสตร์ไคโรแพรคติก ลงในวารสารนิตยสาร เอกสารเผยแพร่ของสมาคมที่เกี่ยวกับศาสตร์ไคโรแพรคติกหรือบทความทางวิชาการเกี่ยวกับศาสตร์ไคโรแพรคติกที่คณะอนุกรรมการรับรอง(๓) เป็นวิทยากรให้ความรู้เกี่ยวกับศาสตร์ไคโรแพรคติกซึ่งจัดโดยกระทรวงสาธารณสุข หรือองค์กรอื่นที่คณะอนุกรรมการรับรองข้อ ๑๐ ผู้ขอต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกให้ยื่นคำขอต่ออายุหนังสืออนุญาตตามแบบ คพ. ๕ที่แนบท้ายประกาศนี้ด้วยตนเองหรือมอบอำนาจให้บุคคลอื่นพร้อมด้วยเอกสารและหลักฐานตามที่ระบุไว้ในแบบคำขอนั้นต่อผู้อำนวยการสำนักสถานพยาบาลและการประกอบโรคศิลปะกรมสนับสนุนบริการสุขภาพ กระทรวงสาธารณสุข ก่อนหนังสืออนุญาตฉบับเดิมหมดอายุสามสิบวันข้อ ๑๑ ผู้ขอต่ออายุหนังสืออนุญาตที่มีเหตุสุดวิสัยไม่สามารถดำเนินการต่ออายุหนังสืออนุญาตภายในระยะเวลาที่กำหนดตามข้อ๑๐ สามารถขอต่ออายุหนังสืออนุญาตภายหลังหนังสืออนุญาตฉบับเดิมหมดอายุสามสิบวันข้อ ๑๒ ในระหว่างที่การดำเนินการต่ออายุหนังสืออนุญาตไม่แล้วเสร็จให้ถือว่าผู้ขอต่ออายุหนังสืออนุญาตยังคงมีสภาพการเป็นผู้ได้รับหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกจนกว่าจะมีคำวินิจฉัยเป็นอย่างอื่นข้อ ๑๓ บุคคลที่ได้รับหนังสืออนุญาตต้องรักษามาตรฐานการประกอบโรคศิลปะโดยอาศัยศาสตร์ไคโรแพรคติกและต้องรักษาจรรยาบรรณแห่งวิชาชีพ โดยไม่ประพฤติหรือกระทำการใด ๆอันอาจเป็นเหตุเสื่อมเสียเกียรติศักดิ์แห่งวิชาชีพของตนและต้องไม่ประพฤติหรือกระทำการใด ๆ ดังต่อไปนี้ด้วย(๑) โฆษณา ใช้ จ้างวานหรือยินยอมให้ผู้อื่นโฆษณาการประกอบโรคศิลปะโดยอาศัยศาสตร์ไคโรแพรคติกความรู้ความสามารถของตนอันเป็นการแสวงหาประโยชน์โดยมิชอบที่จะเกิดต่อการประกอบโรคศิลปะโดยอาศัยศาสตร์ไคโรแพรคติกของตนหรือบุคคลอื่นหรือต่อสถานที่ที่ทำการประกอบโรคศิลปะของตนหรือบุคคลอื่น(๒) ใช้หรือช่วยเหลือบุคคลที่มิได้รับหนังสืออนุญาตให้ทำการประกอบโรคศิลปะโดยอาศัยศาสตร์ไคโรแพรคติกประกอบโรคศิลปะโดยอาศัยศาสตร์ไคโรแพรคติก(๓) ออกใบสำคัญรับรองอันเป็นความเท็จโดยตั้งใจหรือให้ความเห็นอันไม่สุจริตในเรื่องใด ๆ ซึ่งเกี่ยวแก่วิชาชีพของตน(๔) ต้องไม่ปฏิเสธการช่วยเหลือผู้ที่อยู่ในระยะอันตรายจากการเจ็บป่วยเมื่อได้รับคำร้องขอและตนอยู่ในฐานะที่จะช่วยได้ข้อ ๑๔ ให้บุคคลที่ได้รับหนังสืออนุญาตตามประกาศกระทรวงสาธารณสุขเรื่องการอนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติก พ.ศ. ๒๕๔๙และหนังสืออนุญาตนั้นยังไม่สิ้นอายุก่อนวันที่ประกาศนี้ใช้บังคับให้ถือเป็นผู้ได้รับหนังสืออนุญาตตามประกาศนี้และให้นับอายุหนังสืออนุญาตจนถึงวันที่หนังสืออนุญาตฉบับเดิมหมดอายุข้อ ๑๕ ในกรณีที่มีปัญหาในการปฏิบัติตามประกาศนี้ให้ประธานกรรมการการประกอบโรคศิลปะเป็นผู้วินิจฉัยชี้ขาดประกาศณ วันที่ ๒๒ มกราคม พ.ศ. ๒๕๕๗ประดิษฐสินธวณรงค์รัฐมนตรีว่าการกระทรวงสาธารณสุข[เอกสารแนบท้าย]๑. แบบคำขอต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติก(แบบ คพ. ๕)(ดูข้อมูลจากภาพกฎหมาย)ปริยานุช/ผู้จัดทำ๑๐ กุมภาพันธ์๒๕๕๗อุษมล/ผู้ตรวจ๒๗ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๓ ง/หน้า ๘/๓๑ มกราคม ๒๕๕๗